மங்கோலியப் பேரரசின் விதியை அமைத்ததில் டொலுயை விட டொலுயின் வழித்தோன்றல்கள் எனப்படும் இவரது குடும்பத்தின் பங்கு முக்கியமானது. டொலுய்க்கும் அவரது நெசுத்தோரிய கிறித்தவ மனைவி சோர்காக்டனி பெகிக்கும் மோங்கே, குப்லாய், ஆரிக் போகே மற்றும் ஹுலாகு ஆகியோர் மகன்களாக பிறந்தனர். இதில் முதல் மூவர் மங்கோலியப் பேரரசின் கான் பட்டத்திற்கு போட்டியிட்டனர். ஹுலாகு இல்கானேடு அரச வம்சத்தையும் மற்றும் குப்லாய் சீனாவின் யுவான் அரசமரபையும் தோற்றுவித்தனர். டொலுயின் மகன்களான குப்லாய் மற்றும் ஆரிக் போகே இடையிலான சண்டையானது மங்கோலியப் பேரரசின் சக்தியை குறைத்தது மற்றும் 1260 மற்றும் 1264 இல் மேற்கு கானேடுகள் ஒன்றுடன் ஒன்று போரிட்ட டொலுய் வழித்தோன்றல்களின் உள்நாட்டுப் போருக்கு காரணமானது.

ஒகோடி மற்றும் குயுக் ஆகியோரின் இறப்பிற்கு பின்னாலான பிரதிநிதித்துவ காலங்களில் டொலுயின் வழித்தோன்றல்கள், ஒகோடி மற்றும் சூச்சியின் மகன்கள் ஆகியோருக்கு இடையேயான போட்டியானது மங்கோலிய பேரரசில் வளர்ச்சியற்ற தன்மை மற்றும் சண்டையை உருவாக்கியது. 1252ல் ககான் என்ற பட்டத்தை டொலுயின் இறப்பிற்குப் பிறகு மோங்கே வழங்கினார். 1271 இல் யுவான் அரசமரபை குப்லாய் கான் தோற்றுவித்த போது அவர் தனது தந்தை டொலுயின் பெயரை அலுவல் பதிவுகளில் ருயிசோங் என பதிவிட்டார். டொலுயின் வழித்தோன்றல்கள் மங்கோலியா மற்றும் தெற்கு மங்கோலியாவை 1251 முதல் 1635 வரையிலும், மங்கோலியாவை 1691 வரையிலும் ஆண்டனர்.

செங்கிஸ்கான் தவிர டொலுய் மற்றும் அவரது மனைவி ஆகியோர் உள்மங்கோலியாவில் சீன பொதுவுடைமைவாதிகளால் 1950களில் கட்டப்பட்ட செங்கிஸ்கான் கல்லறையில் கௌரவப்படுத்தப்பட்டனர்.

செங்கிஸ்கானுக்கு பின் அடுத்த கான்
ஆரம்ப காலம்
மரபு
இளமை